Биатлон на Зимским олимпијским играма дебитовао је 1960. на играма у Скво Велију, а жене се такмиче од игара у Албервилу 1992. године. На првим Зимским олимпијским играма 1924. године у Шамонију појавио се спорт војна патрола што је била претеча данашњег биатлона. Војна патрола се још неколико пута појављивала на олимпијским играма, али само као демонстративни спорт. Биатлонци и биатлонке се такмиче на Олимпијским играма у четири појединачне дисциплине као и у штафетама. На Олимпијским играма у Сочију 2014. године на програму се по први пут нашла мешовита штафета коју чине две жене и два мушкарца. Следећа листа презентује све освајаче златних, сребрних и бронзаних медаља на Олимпијским играма у биатлону.